|  |  |  |
| --- | --- | --- |
| **ΔΗΜΟΣΙΑ ΥΠΗΡΕΣΙΑ ΑΠΑΣΧΟΛΗΣΗΣ** |  | Δελτίο Τύπου |
|  |  |  |
| **Τμήμα Επικοινωνίας &**  **Δημοσίων Σχέσεων**  **Αθήνα, 12.05.2022** |  |  |
|  |  |  |

**Ενεργοποίηση της αναβαθμισμένης εφαρμογής myΔΥΠΑapp**

**για κινητές συσκευές**

Μετά την ολοκλήρωση εργασιών αναβάθμισης, από σήμερα ενεργοποιείται η εφαρμογή myΔΥΠΑapp της Δημόσιας Υπηρεσίας Απασχόλησης (ΔΥΠΑ) για κινητές συσκευές. Με την βελτιωμένη εφαρμογή, που πλέον ενσωματώνει το νέο ευρωπαϊκό σύστημα ταξινόμησης δεξιοτήτων, ικανοτήτων, προσόντων και επαγγελμάτων (ESCO), περισσότερες από 40 ηλεκτρονικές υπηρεσίες είναι πλέον στα χέρια του κάθε πολίτη, εύκολα, άμεσα και με ταχύτητα.

Συγκεκριμένα, παρέχονται υπηρεσίες όπως:

* Εγγραφή στο μητρώο ανέργων και ανανέωση του δελτίου ανεργίας
* Αίτηση έκδοσης βεβαίωσης χρόνου ανεργίας, που εκδίδεται άμεσα
* Αίτηση για επιδοματικές και άλλες κοινωνικές παροχές όπως το επίδομα ανεργίας, παροχές μητρότητας κτλ.
* Διαχείριση και άμεση αποστολή βιογραφικού
* Αναζήτηση σε διαδραστικό χάρτη πληροφοριών για δομές της ΔΥΠΑ καθώς και οδηγίες καθοδήγησης
* Χρήσιμες πληροφορίες που συνδέονται με την ιδιότητα του ανέργου
* Ενημερώσεις για περισσότερες από 80 διαφορετικές υπηρεσίες, συμπεριλαμβανομένων των ημερομηνιών ανανέωσης του δελτίου ανεργίας σε συγκεκριμένα χρονικά διαστήματα.

Η εφαρμογή είναι διαθέσιμη για κινητές συσκευές Android και IOS.